Пажоўклыя старонкі раённай газеты захавалі для гісторыі імёны тых, чыімі працай і талентам пісаліся артыкулы аб жыцці раёна, яго людзях, працоўных і культурных дасягненнях, друкаваліся фотаздымкі, выпускалася газета. Гэта журналісты Аляксандр Гапанёнак, Анатоль Пяганаў, Антон Кур’яновіч, Расціслаў Лубачка, Яўген Лукашэвіч, Генадзь Шустоўскі, Вікенцій Карповіч, Мікалай Аўтух, Анна Жоўтка, Тамара Альшэўская, Людміла Салянка, Вераніка Пашэвіч, Марыя Лук’яненка, фотакарэспандэнты Васіль Кажамячонак, Мікалай Козел, сакратар-машыністка Казіміра Шустоўская, карэктар Людміла Шкелка, аператар вёрсткі Людміла Малевіч, наборшчыкі Алена Несцяровіч, Ніна Азямблоўская, Таццяна Гапанёнак, Валянціна Роўба, Таццяна і Васіль Крыкуны, Ніна Модаль, вадзіцель Васіль Гушчык і іншыя. Раённая газета сваёй змястоўнасцю, цікавасцю ў многім абавязана пазаштатным аўтарам Мікалаю Батуру, Пятру Заброцкаму, Мікалаю Чысцякову, Івану Пярэдню, Уладзіславу Хілько і многім іншым. На яе старонках пачыналі сваю творчасць пісьменнікі Іван Стадольнік і Эдуард Зубрыцкі. Адчулі сябе паэтамі Людміла Салянка, Марыя Дзюбак, Валянціна Шчарбакова, Ірына Козел, Генадзь Кішулька, Фаіна Юнцэвіч.